दिगो विकासका लक्ष्यहरू
दिगो विकासका लक्ष्यहरू (एसडिजीहरू) भविष्यको अन्तर्राष्ट्रिय विकाससँग सम्बन्धित रहेको लक्ष्यहरूको समूह हो । तिनिहरूलाई संयुक्त राष्ट्र सङ्घले सृजना गरेको हो अनि यसलाई दिगो विकासको लागि विश्वव्यापी लक्ष्यहरूको रूपमा प्रवर्द्धन गरिएको हो । तिनिहरूले २०१५ को अन्त्यमा समाप्त भएको सहस्राब्दी विकासका लक्ष्यहरूलाई प्रतिस्थापन गरेको थियो । एसडिजीज् २०१५ देखि २०३० सम्म चालू रहने छ । ती लक्ष्यहरूको लागि १७ वटा लक्ष्यहरू र १६९ खास लक्ष्यहरू छन् ।

लक्ष्यहरू

२०१५ को अगष्टमा १९३ राष्ट्रहरूले निम्नलिखित १७ वटा लक्ष्यहरूलाई स्विकार गर्यो:

गरिबी रहित... सर्वत्र सबै प्रकारको गरिबीहरू समाप्त पार्ने । 
भोक रहित... भोकलाई समाप्त पार्ने खाद्य सुरक्षा र सुधारिएको पोषण प्राप्त गर्ने अनि दिगो कृषिलाई प्रवर्द्धन गर्ने ।
 असल स्वास्थ्य ... स्वस्थ्य जीवनहरूलाई निश्चित गर्ने र सबै उमेरका सबैको कल्याणलाई प्रवर्द्धन  गर्ने ।
 गुण स्तरीय शिक्षा ... समावेशी र समान गुण स्तरीय शिक्षालाई निश्चित गर्ने र सबैको लागि जीवन भरीको लागि सिक्ने अवसरहरूलाई प्रवर्द्धन गर्ने ।
 लैङ्गिक समानता... लैङ्गिक समानता प्राप्त गर्ने अनि सबै महिला र बालिकाहरूलाई सशक्तिकरण गर्ने ।
 स्वच्छ पानी र स्वच्छता ... सबैको लागि पानी र स्वच्छताको उपलब्धता र दिगो व्यवस्थापन निश्चित गर्ने ।
 नवीकरणीय र खरिदयोग्य ऊर्जा ... सबैको लागि वहनयोग्य, विश्वसनीय, दिगो र आधुनिक ऊर्जामा पहुँच निश्चित गर्ने ।
असल रोजगारीहरू र आर्थिक वृद्धि ...सबैको लागि दिगो, समावेशी र दिगो आर्थिक वृद्धि, पूर्ण र उत्पादन मूलक रोजगारी अनि मर्यादित प्रकृतिको काम प्रवर्द्धन गर्ने ।
उद्योग,नविन सोच र भौतिक संरचना आधारभूत संरचना ... लचकदार आधारभूत संरचना निर्माण गर्ने समावेशी र दिगो ‌औद्योगिकरणलाई प्रवर्द्धन गर्ने तथा नविन आविष्कारलाई प्रोत्साहन दिने । 
असमानतालाई न्यूनकरण... देश भित्र र देशहरू बीच असमानतालाई न्यूनकरण गर्ने ।
दिगो सहरहरू र समुदायहरू... सहरहरू र मानव वस्तिहरूलाई समावेशी, सुरक्षित, लचकदार र दिगो बनाउने 
उत्तरदायी उपभोग र उत्पादन... दिगो उपभोग र उत्पादनको ढाँचालाई निश्चित गर्ने । 
जलवायु कार्य... जलवायु परिवर्तन विरुद्ध लड्नको लागि अत्यन्त जरुरी कार्य गर्ने ।
दिगो जल जीवन समुद्रहरू ...दिगो विकासको लागि महासागर, समुद्र र सामुद्रिक स्रोतहरूलाई संरक्षण गर्ने र त्यसलाई दिगो रूपमा प्रयोग गर्ने 
दिगो भूमि जीवन... पृथ्वीको पर्यावरणको दिगो प्रयोगको लागि संरक्षण पुनर् स्थापना र प्रवर्द्धन गर्ने, वनलाई दिगो रूपमा व्यवस्थापन गर्ने मरुभूमिकरण विरुद्ध लड्ने तथा भू क्षयलाई रोक्ने र उल्ट्याउने र जैविक विविधतामा हुने हानिलाई रोक्ने ।
 शान्ति र न्याय र मजवुत संस्था ... दिगो विकासको लागि शान्त र समावेशी समाजहरूलाई प्रवर्द्धन गर्ने, सबैको लागि न्यायमा पहुँच उपलब्ध गराउने अनि सबै स्तरहरूमा प्रभावकारी विश्वसनीय र समावेशी व्यवस्थाहरू निर्माण गर्ने ।
 दिगो विकासको लागि साझेदारी... लागू गर्ने उपायलाई सबलीकरण गर्ने अनि दिगो विकासको लागि विश्वव्यापी साझेदारीलाई पुनर् जीवित तुल्याउने ।

सन्दर्भ सामग्री 

विकास
विकिथन-४ मा बनाइएका वा सुधारिएका लेखहरू